РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 2
ОТ ЗАСЕДАНИЕ НА КОМИСИЯ „СЪДЕБНА АДМИНИСТРАЦИЯ“ 
КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, КОЯТО НА ОСНОВАНИЕ §23, АЛ. 2 ОТ ПЗР НА ЗИД НА КРБ
(ОБН. В ДВ, БР.106/22.12.2023 Г.) 
ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,
ПРОВЕДЕНО НА 20.02.2024 Г. 

Днес, 20.02.2024 г. /вторник/ от 10.00 ч. се проведе заседание в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация на ОСВ – отдел ЧРАОКИ. 

Д Н Е В Е Н   Р Е Д:

1. ОТНОСНО: Писмо от Гражданския съвет към ВСС, с приложен Акт № 198/26.01.2024 г., с който е приета Обща рамка с унифицирани единни правила за работа в основни аспекти на дейността на съдебната администрация като примерен стандарт за прилагане в работата на съдебната администрация, за становище и утвърждаване. /изх. № ВСС-№ 1177/13.02.2024 г./

КОМИСИЯ „СЪДЕБНА АДМИНИСТРАЦИЯ“
Р Е Ш И:

1.1. Предлага да проведе съвместно заседание с комисия „Съдебна администрация“ към Съдийската колегия, за обсъждане на Правилата. 

2. ОТНОСНО: Предложение от и.ф. главен прокурор за трансформиране на 1 /една/ щ. бр. за длъжност „старши специалист по стопанисване и управление на съдебно имущество“ в 1 /една/ щ. бр. за длъжност „главен специалист по стопанисване и управление на съдебно имущество“ в Апелативна прокуратура – Пловдив. /№ ВСС-№ 2926/14.02.2024 г./

Комисия „Съдебна администрация“ предлага следното решение:

     ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, КОЯТО НА ОСНОВАНИЕ §23, АЛ. 2 ОТ ПЗР НА ЗИД НА КРБ
(ОБН. В ДВ, БР.106/22.12.2023 Г.) 
ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ Р Е Ш И:

2.1. ДАВА СЪГЛАСИЕ за трансформиране на 1 /една/ щ. бр. за длъжност „старши специалист по стопанисване и управление на съдебно имущество“ в 1 /една/ щ. бр. за длъжност „главен специалист по стопанисване и управление на съдебно имущество“ в Апелативна прокуратура – Пловдив.

МОТИВИ: Съгласно решение на Пленума на ВСС по протокол № 9/09.03.2017 г. на административния ръководител на АП-Пловдив е възложено стопанисването на 8-етажна сграда, ведно с 5-етажна пристройка, в които се помещават магистратите и съдебните служители от апелативна, окръжна и районна прокуратури в гр. Пловдив.
Към настоящия момент дейностите по стопанисване на сградата, ведно с дейностите по материално-техническото снабдяване на магистратите и служителите от АП-Пловдив с канцеларски материали, инвентар, техника и консумативи се изпълнява от служител на длъжност „старши специалист по стопанисване и управление на съдебно имущество“, който носи отговорност като МОЛ, за всички дълготрайни активи и материални запаси.
Предвид изпълняваните от него дейности, свързани със стопанисването на сградата и високата отговорност, предложението за трансформиране на длъжността е обосновано.

Необходимите средства за възнаграждението на трансформираната щатна бройка ще бъдат финансово обезпечени за сметка на утвърдения бюджет на ПРБ за 2024 г.

ВНАСЯ предложението в заседание на Прокурорската колегия на ВСС, която на основание §23, ал. 2 от ПЗР НА ЗИД НА КРБ (ОБН. в ДВ, бр.106/22.12.2023 г.) изпълнява функциите на Висш прокурорски съвет, насрочено на 21.02.2024 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:     
 
			ГЕРГАНА МУТАФОВА

                                     ЧЛЕНОВЕ:           
         
       КАЛИНА ЧАПКЪНОВА

         СТЕФАН ПЕТРОВ

Изготвил:    
Св. Кирилова – гл.експерт СА на ОСВ